recursal/SuperWikiNEXT-32B huggingface dataset:
**க. வெ. நரசிம்மன்** (C.V. Narasimhan) (பிறப்பு 1925) என்னும் கஞ்சீவரம் வெங்கடேசன் சாஸ்திரி நரசிம்மன் இந்திய காவற்துறை அதிகாரியாகப் பணியைத் துவக்கி, சிபிஐ இயக்குனரானவர்.

வாழ்வும் கல்வியும்
------------------

இவர் சங்ககிரியில் பிறந்தவர். பெற்றோர் வெங்கடேசன், ஜெகதீம்பாள். லயோலாவில் கல்லூரிப்படிப்பு கணிதத்தில் தங்கப்பதக்கம். பெங்களூர் புனித வளனார் கல்லூரியில் சிறிது காலம் பேராசிரியர் பணி.
காவல் துறையின் பயிற்சியின்போது அனைத்து பிரிவுகளிலும் சிறந்த அதிகாரியாகத் தேர்வுப் பெற்று இந்திய அரசின் கைத்துப்பாக்கியைப் பரிசாக பெற்றார்.

பணிகள்
------

சிபிஐ விசாரனை முறைகளில் மிகச்சிறப்பாக வடிவமைத்தவர். ஸ்வீடனில் நடைபெற்ற 'இண்டர்போல்' மாநாட்டின் தலைவராக இருந்து சர்வதேசப் பொருளாதாரக் குற்றங்களைப் புலனாய்வுசெய்யும் உத்திகளை வகுத்து அளித்தவர். மத்திய உள்துறை அமைச்சகத்தின் வேண்டுகோள்படி 'சட்டக் கையேட்டை' உருவாக்கினார். பல்வேறு நடவடிக்கைகளின்போது காவல் துறையினர் எவ்வாறு செயல்பட வேண்டும் என்பதற்கான வழிகாட்டியாக அனைத்து மாநில காவல் துறையிறரும் இப்புத்தகத்தை பயன்படுத்துகின்றனர்.கடத்தல் பேர்வழிகளைக் கட்டுப்படுத்தும் 'காபிபோசா' சட்டத்தை உருவாக்கியவர். 1974ஆம் ஆண்டு நடைபெற்ற தொடர்வண்டி வேலை நிறுத்தத்தை ஓரிரு நாளில் முடிவுக்குக் கொண்டுவந்ததில் பெரும்பங்கு வகித்தவர். தமிழகக் காவல்துறை டி.ஜ.பி. அந்தஸ்தில் இலஞ்ச ஒழிப்புத்துறை இயக்குநராகப்(1980-1983) பணியாற்றி ஓய்வு பெற்றார்.

மேற்கோள்கள்
-----------

1. ↑
2. ↑  தினமணி தீபாவளி மலர்,1999,தலைசிறந்த தமிழர்கள். பக்கம்91
**சோரியாங்குப்பம்** (*Soriyankuppam*), என்பது இந்தியாவின் ஒன்றியப் பகுதியான, புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரியில் இருந்து சாவடி வழியாகப் பண்ருட்டி செல்லும் பாதையில் மாற்றுப்பாதையாக சோரியாங்குப்பம் சாலை பயன்படுகிறது. புதுச்சேரி மாவட்டத்தின், அயலகச் சிற்றூரான பாகூருக்கு தென்மேற்கு முனையில் இக்கிராமம் அமைந்துள்ளது.

பெயர்க்காரணம்
-------------

*"ஜோதிலிங்கக் குப்பம்* "என்பதே இவ்வூரின் தொடக்கக்காலப் பெயராகும். இங்குள்ள ஆலயத்தின் சிவலிங்கத்தின் பெயரால் இவ்வூர் இப்பெயர்ப் பெற்றிருக்கலாம் எனக் கருதப்படுகிறது. பின்னாட்களில் இப்பெயர் திரிந்தும், மருவியும் சோரியங்குப்பம் என்று அழைக்கப்படுகிறது.

எல்லைகள்
--------

மேற்கில் தமிழ்நாட்டைச் சேர்ந்த இரண்டைராவிலாகம் கிராமம், வடக்கில் குருவிநத்தம் கிராமம், கிழக்கில் பரிக்கல்பட்டு கிராமம் மற்றும் தெற்கில் தென்பெண்ணை ஆறு ஆகியன சோரியாங்குப்பம் கிராமத்திற்கு புவியியல் எல்லைகளாக அமைந்துள்ளன.

சாலைப் போக்குவரத்து
-------------------

சோரியாங்குப்பம் சாலை வழியாக பாகூருடன் இணைக்கப்பட்டுள்ளது. இவ்வொன்றியத்தின் தலைமை இடமான கடலூர் – பள்ளிநெல்லியனூர் பிரதான மாவட்டச்சாலை சோரியாங்குப்பம் வழியாகச் செல்கிறது. மேலும் புதுச்சேரி – சோரியாங்குப்பம் பேருந்துச்சாலை சோரியாங்குப்பத்தை நேரடியாக புதுச்சேரியுடன் இணைக்கிறது.

அரசியல்
-------

புதுச்சேரி மக்களவைத் தொகுதிக்குட்பட்டும், பாகூர் சட்டமன்றத் தொகுதியின் ஒரு பகுதியாகவும் சோரியாங்குப்பம் கிராமம் இருக்கிறது.

படக்காட்சியகம்
--------------

* சோரியாங்குப்பம் கிராமப் பஞ்சாயத்து அலுவலகம், பாகூர் ஒன்றியம்சோரியாங்குப்பம் கிராமப் பஞ்சாயத்து அலுவலகம், பாகூர் ஒன்றியம்
* சோரியாங்குப்பம் கிராமப் பஞ்சாயத்து, அங்கன்வாடிசோரியாங்குப்பம் கிராமப் பஞ்சாயத்து, அங்கன்வாடி

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2013-09-27 அன்று மூலம் (PDF) பரணிடப்பட்டது. 2016-03-25 அன்று பார்க்கப்பட்டது.

வெளி இணைப்புகள்
---------------

* Official website of the Government of the Union Territory of Puducherry
[*தொடர்பிழந்த இணைப்பு*]
**தையூர் உத்தண்டன் கோவை**  என்னும் நூல் 16 ஆம் நூற்றாண்டில் தோன்றிய கோவை நூல். இதன் ஆசிரியரின் பெயர் தெரியவில்லை. உத்தண்டன் என்பவன் இந்த நூலாசிரியரை பேணிவந்த வள்ளல். நூல் இந்த வள்ளல்மீது பாடப்பட்டுள்ளது. நூல் அச்சாகவில்லை. சென்னையிலுள்ள அரசு ஆவணக் காப்பகத்தில் ஏட்டுச் சுவடியாக உள்ளது. நுல் 400 பாடல்களைக் கொண்டது என்றும், அவற்றில் 40 பாடலர்கள் இந்த ஏட்டில் இல்லை என்றும் அந்தச் சுவடியில் ஒரு குறிப்பு உள்ளது. 

தொண்டை மண்டலக் குமுழி நாட்டைச் சேர்ந்த ஆமூர்க் கோட்டத்தில் உள்ள பாலாற்றங்கரையில் தைகைக் குன்றை அடுத்துள்ள இராசகேசரி நல்லூர் என்னும் மறுபெயரைப் கொண்டுள்ள தையூரில் **களப்பாளர்** என்ற காராளர் மரபில் பிறந்த 'குன்றன்' என்பவனின் மகன் இந்த **உத்தண்டன்**.

பாடல் - எடுத்துக்காட்டு
-----------------------

1

பொன் கோவை ஏந்தி உமை கோவை வந்து உதித்துப் பூத்த வல்லி
மின் கோவை வாழ்த்தி நல் வல்லமைக் கோவை வியந்து உரைத்த
ன் கோவை சேர் செங்கைத் தையார் உத்தண்டன் ந்தி குலத்தோன்
தன் கோவை சாற்றலுற்றேன் பலகாலும் தழைப்பதற்கே.
2

தேனிடு கூடும் கரும்பும் ஒத்து ஊதுவர் சேர வன்னம்
தாளிடு கூடம் **களப்பாளன் உத்தண்டன்** தைகையைச் சூழ்
மீனிடமோ ரத்னமீனிடமோ தெய்வ மீனிடமோ
மானிடமோ பெருமானிடமோ சிறு மானிடமோ.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 260.
**சோர்கன் சீரா** (மொங்கோலியம்: Сорхон Шира) என்பவர் செங்கிஸ் கானின் *ஒன்பது மந்திரிகளில்* ஒருவர் ஆவார். அசர்பைஜானை ஆண்ட சோபனிடுகள் இவரின் வழித்தோன்றல்கள் தான். இவர் தாய்சியுடு பழங்குடி இனத்தின் சுல்டுசு பிரிவைச் சேர்ந்தவர் ஆவார். தாய்சியுடுகளின் தலைவர் டோடோயேன்-கிர்டேவின் கீழ் இவர் ஒரு விவசாயக் கூலியாக இருந்தார்.

சுயசரிதை
--------

*மங்கோலியர்களின் இரகசிய வரலாற்றில்*, 1177 ஆம் ஆண்டு தாய்சியுடுகளின் பிடியிலிருந்து தெமுசின் தப்பிக்கும் போது சோர்கன் சீரா முதன்முதலில் தோன்றுகிறார். ஆழமற்ற ஆற்றுநீரில் ஒரு சிறுவன் ஒளிந்திருப்பதை அவ்வழியே செல்லும் சோர்கன் சீரா காண்கிறார். ஆனால் அவனைக் காட்டிக்கொடுக்க மாட்டேன் என்று உறுதி அளிக்கிறார். அச்சிறுவனைத் தேடியவர்களை, பலமுறை வேறு இடங்களுக்குச் சென்று தேடுமாறு சோர்கன் சீரா கூறுகிறார். தேடியவர்கள் திரும்பிச் சென்றவுடனேயே, தனக்கு மேலும் ஏதாவது உதவி கிடைக்கும் என்ற ஆவலில் தன்னைக் காப்பாற்றிய அந்த நபரின் கூடாரத்திற்குத் தெமுசின் விரைகிறான். தனக்கு ஏதும் ஆபத்து நேருமோ என்று பயந்து சோர்கன் சீரா தெமுசினுக்கு உதவாமல் இருக்கலாம் என நினைக்கிறார். ஆனால் அவரது மகன்கள் சிலவுன் மற்றும் சிம்பய் இளம் தெமுசினுக்காக நின்றனர். பின் தெமுசினின் கழுத்தில் மாட்டப்பட்டிருந்த தண்டனைப் பலகையை நீக்கி அதனை அவர்கள் எரித்தனர். சோர்கன் சீரா செம்மறியாட்டுக் கம்பளிக் குவியலில் தெமுசினை மறைத்து வைக்கிறார். தனது மகள் கதானிடம் தெமுசினைப் பார்த்துக் கொள்ளுமாறு கூறுகிறார்.

செங்கிஸ் கான் மீண்டும் 1201 ஆம் ஆண்டு தாய்சியுடுகளுக்கு எதிரான யுத்தத்திற்குப் பிறகு சோர்கன் சீராவைக் கண்டுபிடிக்கிறார். சோர்கன் சீராவும் அவரது மகன்களும் செங்கிஸ் கானின் தளபதிகளாயினர். சோர்கன் சீராவின் மகன் சிலவுன் தாய்சியுடுகளின் தலைவன் தர்குதை-கிரில்துக்கைக் கொன்றார். 1206 ஆம் ஆண்டு செங்கிஸ் கானின் முடிசூட்டு விழாவின்போது *மிங்கன்* பட்டம் வழங்கப்பட்ட 95 தளபதிகளில் இவரும் ஒருவராவார்.

உசாத்துணை
---------

1. ↑  Grousset, René (1970) (in en). *The Empire of the Steppes: A History of Central Asia*. Rutgers University Press. பக். 200. பன்னாட்டுத் தரப்புத்தக எண்:978-0-8135-1304-1. .
2. ↑  Sneath, David; Kaplonski, Christopher (2010-05-01) (in en). *The History of Mongolia (3 Vols.)*. Global Oriental. பக். 131. பன்னாட்டுத் தரப்புத்தக எண்:978-90-04-21635-8. .
3. ↑  Oskenbay, Moldir & Omarbekov, T. & Habizhanova, G. & Galiya, I.. (2016). Turkic genealogical traditions: New insights on the origins of chinggis-qan. 96. 3179-3199.

| * பா
* உ
* தொ
செங்கிஸ் கானின் தளபதிகள் மற்றும் மந்திரிகள் |
| --- |
| *ஒன்பது மந்திரிகள்* | 
* செல்மே
* எலு சுகை
* சிகி குதுகு
* பூர்ச்சு
* போரோகுலா
* முகாலி
* சோர்கன் சீரா
* செபே
* கர் கிருகே

 |
| *நான்கு வல்லமையான வீரர்கள்* | 
* பூர்ச்சு
* முகாலி
* போரோகுலா
* சிலவுன்

 |
| *நான்கு வேட்டை நாய்கள்* | 
* குபிலை
* செல்மே
* செபே
* சுபுதை

 |
**தைரியம்** ( Thairiyam) என்பது 2010 ஆம் ஆண்டு தமிழ் மொழியில் வெளிவந்த திரைப்படமாகும். ஆர்.பி. கிரியேஷன்ஸ் தயாரித்த இந்தத் திரைப்படத்தை பி.குமரன் இயக்கியுள்ளார். தீபூ கார்த்திகா ஆகியோர் முக்கிய கதாபாத்திரத்தில் நடித்திருந்தனர் இந்த படம் 29 ஜனவரி 2010 அன்று வெளியிடப்பட்டது

குமரன் தனது காதலியான தீபுவை ரியாசிடமிருந்து ஏற்படும் ஓர் ஆபத்திலிருந்து காப்பாற்றுகிறார். குமரனுடன் ஏற்பட்ட சண்டைக்குப் பின், ரியாஸ் நினைவிழந்து விடுகிறார், ஆனால், ரியாஸின் அனைத்து நண்பர்களும் ஒரு சூழ்ச்சியினால் கொல்லப்படுகிறார்கள் என்ற உண்மை தெரியவருகிறது. பல திருப்பங்களுக்கு பிறகு தீய எண்ணம் கொண்ட வில்லன் காமராஜின் கதை எவ்வாறு முடிகிறது.

நடிகர்கள்
---------

* பி.குமரன்- குமரனாக
* தீபு - ரம்யாவாக
* ஜெனிப்பராக கார்திகா அடைக்கலம்
* தீபா வெங்கட் ராதாரவி அஜய் ரத்தினம்
* ரியாஸ் கான் பாண்டியராஜன்
* பொன்னம்பலம்
* பிரகதி

தயாரிப்பு
---------

இப்படத்தின் இயக்குனர் எம்.எஸ். சரோஜ்குமார் என்பவர் இயக்கிய இப்படம் வெளியீட்டின் போது பி.குமரன் இயக்கியதாக 2009இல் வெளிவந்தது. இறுதிக்காட்சியில் நடக்கும் ஒரு சண்டைக்காட்சியில் நூற்றுக்கணக்கான துணை நடிகர்களைக் கொண்டு 15 நாட்களுக்கு படமாக்கப்பட்டது..

### வெளியீடு

இப்படம் பொதுவாக தமிழ்நாடு முழுவதும் ஒரு குறைந்த சராசரியான வசூலையே பெற்றது. சென்னையில் ஆரம்ப வார இறுதியில் ரூபாய் 3,46,944 மட்டுமே வசூல் செய்தது.

### விமர்சனம்

முதல் முயற்சியென்பதால் சரியென தி இந்து நாழிதல் எழுதியது. குமரன் சோதனையை கடந்து சென்றாலும், அவர் தனது அலங்காரம் குறித்து கவனமாக இருக்க வேண்டும்" என்று கூறியது. ரம்யாவாக நடிகை தீபூ "சராசரியாக" இருப்பதோடு கதாநாயகியைவிட அதிக காட்சிகளைப் பெறுகிறார். ஜெனிஃபர் எனும் கார்த்திகா பார்ப்பதற்கு நன்றாக இருக்கிறார். ஆனால் படத்தில் சரியாக நடிக்கவில்லை. தயாரிப்பு சம்பந்தமாக, இப்படத்தில் குமரன் கதை, திரைக்கதை, உரையாடல், நடிப்பு, இயக்குதல் மற்றும் தயாரித்தல் போன்ற பல பணிகளை மேற்கொண்டுள்ளார் எனவும் எழுதியது

ஒலிதொகுப்பு
-----------

அறிமுக இசையமைப்பளர் ஆர். டி. மோகன் சிங் இசையமைத்துள்ளார். புகழ் பெற்ற பாடகர்களான ஹரிஷ் ராகவேந்திரா, திப்பு மற்ரும் தேவா ஆகியோரும் பாடியுள்ளானர்.

|  |  |
| --- | --- |
| Track list |  |
| # | பாடல் | பாடகர்கள் | நீளம் |  |
| 1. | "இளமையில் மோகம்"   | ஹரிஷ் ராகவேந்திரா, அனுராதா ஸ்ரீராம் |   |
| 2. | "காதல் என்ன காதல்"   | தேவா (இசையமைப்பாளர்) |   |
| 3. | "மதுர மல்லியே"   | திப்பு, மாலதி |   |
| 4. | "புது வருஷம்"   | எஸ். பி. பாலசுப்பிரமணியம் |   |

மேற்கோள்கள்
-----------

1. ↑  "An Interesting Friday To Watch Out For…. | Articles - Features". Top 10 Cinema. 2010-01-25. 2012-03-12 அன்று மூலம் பரணிடப்பட்டது. 2012-11-08 அன்று பார்க்கப்பட்டது.
2. ↑  "Archived copy". 21 பிப்ரவரி 2015 அன்று மூலம் பரணிடப்பட்டது. 21 பிப்ரவரி 2015 அன்று பார்க்கப்பட்டது.CS1 maint: archived copy as title (link)
3. ↑  "'Thairiyam', a movie with guts - Tamil Movie News". IndiaGlitz. 2009-10-05. 2009-10-08 அன்று மூலம் பரணிடப்பட்டது. 2012-11-08 அன்று பார்க்கப்பட்டது.
4. ↑  "Dhairiyam - Behindwoods.com - Tamil Top Ten Movies - Thamizh Padam Jaggubhai Goa Naanayam Kutty Porkkalam Aayirathil Oruvan Vettaikaran". Behindwoods.com. 2012-11-08 அன்று பார்க்கப்பட்டது.
5. 1 2  "Cinema Plus / Film Review : The big fight". The Hindu. 2010-02-05. 2010-02-10 அன்று மூலம் பரணிடப்பட்டது. 2012-11-08 அன்று பார்க்கப்பட்டது.

வெளிப்புற இணைப்புகள்
--------------------

* இணையதள திரைப்பட தரவுத்தளத்தில் *தைரியம் (திரைப்படம்)*
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Orectolobiformes|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கம்பளச் சுறாக்கள்** (*Carpet shark*) என்பவை ஓரெக்டோலோபிஃபார்ம்ஸ் வரிசையில் வகைப்படுத்தப்பட்ட சுறாக்கள் ஆகும். இவை கடலடியில் அழகிய கம்பளம் விரித்ததுபோல காட்சி தரும். இதனால் இவை இப்பெயரால் அழைக்கப்படுகின்றன. இது ஓரெக்டோலோபிடே குடும்பச் சுறாக்களின் பொதுவான ஒரு பெயராக உள்ளது. கம்பளச் சுறாக்கள் ஐந்து செவுள் துளைகளையும், இரண்டு முதுகு துடுப்புகளையும், கண்களைத் தாண்டிவராத சிறிய வாயையும் கொண்டுள்ளன. இவற்றில் பல இன மீன்களின் அடித்தாடை முனையில் தாடி போன்ற தசையிழை அமைப்பை கொண்டுள்ளது.

குறிப்புகள்
-----------

1. ↑  Alex Srdic; Christopher J. Duffin; David M. Martill (2016). "First occurrence of the orectolobiform shark *Akaimia* in the Oxford Clay Formation (Jurassic, Callovian) of England". *Proceedings of the Geologists' Association* **127** (4): 506–513. doi:10.1016/j.pgeola.2016.07.002. .
**கம்பி வரைபடம்** (*structural drawing*) என்பது  பொறியியல் வரைபடத்தில் ஒரு வகை ஆகும்.  கம்பி வரைபடங்கள் பொதுவாக பதிவுசெய்யப்பட்ட தொழில்முறை கட்டுமானப் பொறியியலாளர்களால் தயாரிக்கப்பட்டு, கட்டிடக்கலை வரைபடங்களில்  தெரிவிக்கப்படுகின்றன. இந்த வரைபடமானது கம்பி மற்றும் கான்கிரீட் இரண்டின் ஒட்டுமொத்த வடிவமைப்பு என்று குறிப்பிடப்படுகிறது. புவியீர்ப்பு விசையை எதிர்த்து வளர்ந்து நிற்கும் கட்டடத்தின் ஒட்டுமொத்த எடையும் முறையாக மண்ணுக்கு காங்கிரீட் தூண்கள் வழியாக கடத்தப்பட வேண்டும். இதற்கு கட்டடத்தின் எடையைக் கடத்தும் தூண்கள், உத்திரங்களின் அளவு அவற்றுக்கு இடையில் உள்ள இடைவெளி அவற்றில் பயன்படுத்தப்பட வேண்டிய கம்பியின் அளவு மற்றும் வகைகள் குறிப்பிடப்படுகின்றன. பொதுவாக கம்பி வரைபடங்கள் கட்டுமான நிறுவனத்துடன் மேற்கொள்ளப்படும் ஒப்பந்த ஆவணங்களுடன் இணைக்கப்படுகின்றன.

பொதுவாக கம்பி வரைபடம் இல்லாமல் அனுபவத்தின் அடிப்படையில் கட்டிடம் கட்டும்போது தேவையைவிடக் குறைவாகவோ அல்லது அதிகமாகவோ கம்பி, கான்கிரீட் போன்றவற்றைப் பயன்படுத்த நேரிடும். அதாவது அனுபவத்தின் அடிப்படையில் விருப்பத்துக்கு ஏற்ப தூண்களை அமைக்கும்போது, எல்லா தூண்களும் (COLUMN) ஒரே எண்ணிக்கையிலும் ஒரே கனத்திலும் கம்பிகளைக் கொண்டிருக்கின்றன. பொதுவாக வீட்டின் மையத்தில் வரும் தூணூம், ஓரத்தில் வரும் தூண் கொண்டிருக்கும் கம்பியைவிடக் கூடுதலான கம்பியைக் கொண்டிருக்க வேண்டும். ஏனென்றால், ஓரத்தில் வரும் தூண் தாங்கி கடத்தக்கூடிய பாரத்தின் அளவு நிச்சயமாக மையத்தில் அமைவதைவிடக் குறைவு.

மேலும் காண்க
------------

* கட்டிடக்கலை வரைபடம்
* பொறியியல் வரைபடம்

மேற்கோள்கள்
-----------

1. ↑  *AISC Code of Standard Practice பரணிடப்பட்டது 2016-06-29 at the வந்தவழி இயந்திரம்* AISC 303-10
2. ↑  எம். செந்தில்குமார் (27 அக்டோபர் 2018). "கம்பி வரைபடம் அவசியமா?". *கட்டுரை*. இந்து தமிழ். 29 அக்டோபர் 2018 அன்று பார்க்கப்பட்டது.
கைத் தையல்.
ஆடை தயாரிப்புக் கலையில் ஒரு தையல் கட்டு எனப்படுவது ஒருதடவை நூல் துணியில் அல்லது ஆதாரத்தில் முடிச்சு அல்லது வளையம் இடுவதாகும். இயந்திரத் தையல் ஆயினும் கைத் தையல் ஆயினும் தயல் கட்டு என்பது தையலின் அடிப்படை ஆகும்.. சிறப்புடைய பல்வேறுபட்ட தையல் முறைகள் வேறுபட்ட நோக்கங்களுக்ககப் பயன்படுத்தப்படுகின்றன.

தையலின் வகைகள்
--------------

தையல் ஊசி மூலம் இடப்படக் கூடிய இந்த தையல் வகைகள் அவை இடப்படும் ஊசிக் கண் அமைப்பில் மாறுபடும்: அடிப்படையில் தையல் இரு வகைப்படும்.

1. **அடிப்படைத்தையல்:** இது சோம் தையல்,விசுபம் தையல், சிறுநூலோடி, பெருநூலோடி, துன்னாத்தையல் முதலியவற்றை அடக்கும்.
2. **அலங்காரத்தையல்:** இது சங்கிலித்தையல், நரம்புத்தையல், நிரப்புத் தையல், மீன் முள்ளுத் தையல், கம்பளித்தையல் ஆகியவற்றை அடக்கும்.

### சோம் தையல்

சோம் தையல் முறை
பொருத்துக்களை இணைப்பதற்கான அடிப்படைத் தையலாக சோம் தையல் பயன்படும். லேசு வகைகளைப் பொருத்தவும், அலங்கார வேலைகளுக்கும் இது பயன்படும். ஆடைகளில் உள்ள பொத்தலை மறைஇஅவும் இது பயனுடையது.

### சிறு நூலோடி

நூலோடி தையல் முறை
இது சிறு நூலோடி, பெரு நூலோடி என இரு வகைப்படும். இவை தற்காலிக தையல் தேவைகளுக்கான முறைகளாகும். சிமோக்கிங் தையலுக்கு சுருக்கி எடுக்கவும் பெரு நூலோடி மடிப்புக் குலையாமல் இருத்தல் முதலான தையல்களுக்கும் பெரிதும் பயன்படும்.

மேற்கோள்கள்
-----------

1. 1 2  Picken (1957), p. 322
**ஆதாம் குனிவு சோதனை** (*Adams Forward Bend*) வளைந்த முதுகெலும்பைக் கண்டறிய பல்வேறு சூழ்நிலைகளில் பயன்படுத்தப்படும் ஒரு சோதனையாகும். ஆனாலும் வளைந்த முதுகெலும்பைக் கண்டறிய இச்சோதனை முதன்மைப் பரிசோதனையாகக் கருதப்படுவதில்லை. 

முதுகெலும்புப் பக்க வளைவு, முதுகெலும்பு வளைவு நோய், வளை முதுகு என்ற பெயர்களாலும் இப்பரிசோதனை அழைக்கப்படுகிறது. 

வளை முதுகு சிக்கல் பிறவியிலோ அல்லது பின்னரோ ஏற்படலாம். முள்ளெலும்பு, முதுகெலும்புப் பக்க வளைவு தசைகள், நரம்புகள் ஆகியவை திரிபடைவதால் இந்நோய் உண்டாகிறது. முதுகெலும்பு வளைவு நோயால் பாதிக்கப்படும் 100 பேரில் வளர் இளம்பருவத்தினர் 6 பேர் பாதிக்கப்படுகின்றனர். மேலும் இந்நோயால் ஆண்களை விட பெண்கள் அதிகம் பாதிக்கப்படுவதாகவும் கூறப்படுகிறது.

வளை முதுகெலும்பு நோயைக் கண்டுபிடிக்க இந்த சோதனை பெரும்பாலும் பள்ளிகள் மற்றும் மருத்துவர் அலுவலகங்களில் பயன்படுத்தப்படுகிறது. சோதனையின்போது நோயாளி நீரில் தலைகீழாக குதிக்க வளைவது போல முன்னோக்கி வளைகிறார். நோயாளிக்கு வளை முதுகு சிக்கல் இருந்தால் அவர் முதுகில் பெரும்பாலும் முதுகெலும்பு இருக்கும் இடத்தில் முக்கிய கோடு ஒன்று இருக்கும், ஒரு பக்கம் அடுத்த பக்கத்தை விட சற்று அதிகமாகவும் இருக்கும். நோயாளிக்கு வளை முதுகு சிக்கல் இல்லையென்றால் அவர் முதுகு முற்றிலும் நேராக இருக்கும்.

வில்லியம் ஆடம்சு 1865 ஆம் ஆண்டு வளை முதுகைக் கண்டறிய முன்னோக்கி வளையும் சோதனையை விவரித்தார். பிரபல அறுவை சிகிச்சை நிபுணர் மற்றும் புவியியலாளர் கிதியோன் மாண்டலின் பிரேத பரிசோதனையிலிருந்து வளை முதுகு தொடர்பான புரிதல் ஆடம்சுக்கு கிடைத்தது. மாண்டலின் மருத்துவ வரலாறு நன்கு ஆவணப்படுத்தப்பட்டுள்ளது.

மேற்கோள்கள்
-----------

1. ↑  "Forward bend test: MedlinePlus Medical Encyclopedia Image".
2. ↑  "முதுகெலும்பு வளைவு நோய்க்கு சிகிச்சை". *Dinamalar*. 2018-09-06. 2021-06-26 அன்று பார்க்கப்பட்டது.
3. ↑  Fairbank, Jeremy (2004-09-01). "Historical perspective: William Adams, the forward bending test, and the spine of Gideon Algernon Mantell". *Spine* **29** (17): 1953–1955. doi:10.1097/01.brs.0000137072.41425.ec. பன்னாட்டுத் தர தொடர் எண்:1528-1159. பப்மெட்:15534423. .
Night time view of Adam's fountainஆதாமின் நீரூற்று இரவு நேரத் தோற்றம்
**ஆதாமின் நீரூற்று** *(Adam's fountain)* ஊட்டியிலுள்ள சேரிங் கிராசு பகுதியில் வைக்கப்பட்டுள்ள ஒரு செயற்கை நீரூற்று ஆகும். இந்நீரூற்று 1886 ஆம் ஆண்டு உருவாக்கப்பட்டது. அப்போது தன்னுடைய ஆட்சிக்காலத்தில் மிகவும் பிரபலமாக இருந்த ஊட்டி ஆளுநரின் நினைவாகக் இந்நீரூற்று கட்டப்பட்டது. 
நீரூற்றின் மொத்த செலவுத் தொகை ரூ. 13,000 இலிருந்து ரூ. 14000 ஆகும். இத்தொகை அரசின் பொது நிதியுதவியிலிருந்து பெறப்பட்டது ஆகும்.

வரலாறு
------

Adam's fountainஆதாமின் நீரூற்று
Night time view of Adam's fountain ஆதாமின் நீரூற்று இரவு நேரத் தோற்றம்
நீரூற்றை முதலில் ஊட்டி சந்தை அருகே நிறுவவே முடிவு செய்யப்பட்டது. ஆனால் பின்னர் மக்கள் அதிகம் நடமாடும் பகுதியான மாவட்ட ஆட்சியர் அலுவலகத்தின் முன் வைப்பதே சரியாக இருக்கும் என்று தீர்மானிக்கப்பட்டது. நீரூற்று கட்டி முடிக்கப்பட்ட பின்னரே நீரூற்று ஒழுங்காகச் செயல்படப் போதுமான தண்ணீர் வசதி இல்லாதது கண்டறியப்பட்டது. இறுதியாக 1898 ம் ஆண்டு நீரூற்று தற்போது அமைந்துள்ள பகுதியான சேரிங் கிராசிற்கு மாற்றப்பட்டது. சேரிங் கிராசு பகுதியின் அடையாளமாக அங்கிருந்த மஞ்சள் நிறத்தில் பூக்கும் மெலனோசைலான் மரம் ஆடம்சு நீருற்று நிறுவப்படுவதற்காக அகற்றப்பட்டது.

சுற்றுலாத் தளம்
---------------

இந்த நீரூற்று ஊட்டியின் மிக முக்கியமான  மற்றும் அழகான இடத்தில்  ஒன்றில் அமைந்துள்ளதால் ஊட்டியின் ஒரு முக்கியமான சுற்றுலாத்தளமாக அனைவரின் கவனத்தையும் ஈர்க்கிறது.

மேலும் காண்க
------------

* ஊட்டி ஏரி
* ஊட்டி கல் வீடு
* மாரியம்மன் கோயில், ஊட்டி
* ஊட்டி குழிப்பந்தாட்ட மைதானம்
* புனித சிடீபன் தேவாலயம், ஊட்டி

மேற்கோள்கள்
-----------

1. ↑  "Raj Bhavan". ootyhotels.org. 5 பிப்ரவரி 2012 அன்று மூலம் பரணிடப்பட்டது. 9 செப்டெம்பர் 2011 அன்று பார்க்கப்பட்டது.
2. ↑  "World Travel Destinations - Adam's Fountain". traveldest.org. 9 September 2011 அன்று பார்க்கப்பட்டது.
3. ↑  "OOTY / UDHAGAI / UDHAGAMANDALAM / OOTACAMUND - ADAM'S FOUNTAIN". nilgiris.tn.gov.in. 2011-01-14 அன்று மூலம் பரணிடப்பட்டது. 9 September 2011 அன்று பார்க்கப்பட்டது.
4. ↑  "NILGIRIS DISTRICT - EXTRACT OF RULE 4(1)(b) OF THE RIGHT TO INFORMATION ACT 2005.".  tnpolice.gov.in. மூல முகவரியிலிருந்து 2011-08-12 அன்று பரணிடப்பட்டது. பார்த்த நாள் Aug 11, 2011.
5. ↑  Swaminathan, K.P. (Jul 14, 2008). "Nilgiris ruined" பரணிடப்பட்டது 2008-07-17 at the வந்தவழி இயந்திரம். *The Hindu*.  பரணிடப்பட்டது 2008-07-17 at the வந்தவழி இயந்திரம். பார்த்த நாள்: Aug 11, 2011.
6. ↑  "The Hindu Images பரணிடப்பட்டது 2012-03-29 at the வந்தவழி இயந்திரம்".  thehinduimages.com. பார்த்த நாள் Sep 9, 2011.
**தைவான் அன்னாசி அருங்காட்சியகம்** (*Taiwan Pineapple Museum*) தைவான் நாட்டின் தாசு மாவட்டத்தில் இருக்கும் காவோசியுங்கு நகராட்சியில் அமைந்துள்ள ஓர் அருங்காட்சியகமாகும்.

வரலாறு
------

இந்த அருங்காட்சியகம் 1925 ஆம் ஆண்டு கட்டப்பட்டு புதுப்பிக்கப்பட்ட தொழிற்சாலையில் அமைந்துள்ளது. இயோசியுடாங் தைஃபாங்கு நிறுவனம் என்ற பெயரால் அழைக்கப்படுகிறது. பிராந்தியத்தைச் சுற்றியுள்ள பண்ணைகளில் தயாரிக்கப்பட்ட அன்னாசிப்பழங்களை பெட்டிகளில் நிரப்பும் தொழிற்சாலையாகும்.   2004 ஆம் ஆண்டில், தொழிற்சாலை கட்டிடம் காவோசியங்கு மாகாண அரசாங்கத்தால் ஒரு வரலாற்று நினைவுச்சின்னமாக பட்டியலிடப்பட்டது. கட்டிடம் பின்னர் 2018 ஆம் ஆண்டு ஆகத்து மாதத்தில் புதுப்பிக்கப்பட்டு தைவான் அன்னாசிப்பழ அருங்காட்சியகம் என மீண்டும் திறக்கப்பட்டது.

கண்காட்சிகள்
------------

அருங்காட்சியகத்தில் இயோசியுடாங் தைஃபாங் நிறுவனமும் தாசு மாவட்டத்தின் வரலாறும் காட்சிப்படுத்துகிறது. இப்பகுதியின் விவசாய நடவடிக்கைகள், குறிப்பாக அன்னாசிப்பழ தொழில் பற்றிய கண்ணோட்டமும் இக்கண்காட்சியில் இடம்பெறுகின்றன. நிறுவனத்தால் தயாரிக்கப்பட்ட 50 எண்ணிக்கைக்கும் மேற்பட்ட பதிவு செய்யப்பட்ட அன்னாசிப்பழ முத்திரைகளின் தொகுப்புகளின் திரட்டு இங்கு வைக்கப்பட்டுள்ளது.

போக்குவரத்து
------------

தைவான் இரயில்வேயின் இயுகியுடாங் நிலையத்திற்கு வடக்கே நடந்து செல்லும் தூரத்தில் இந்த அருங்காட்சியகத்தை அணுக முடியும்.

மேற்கோள்கள்
-----------

1. ↑  "Sweet Home Pineapple". 1 May 2021. .
2. ↑  "Taiwan Pineapple Museum". *Museums*. Ministry of Culture. 29 November 2021. 29 November 2021 அன்று பார்க்கப்பட்டது.
3. 1 2  "Taiwan Pineapple Museum". *Information Bureau, Kaohsiung City Government*. 29 November 2021 அன்று பார்க்கப்பட்டது.

புற இணைப்புகள்
--------------

* Taiwan Pineapple Museum on Facebook
உதுமானியப் பேரரசின் சுல்தான்களில் மிகப் பிரபலமானவராகக் கருதப்படும் இரண்டாம் முகமது சுல்தான்.
**சுல்தான்** (*Sultan*, அரபி: سلطان‎) என்பது வரலாற்றில் பல்வேறு பொருள்களைத் தருகின்ற மதிப்புக்குரிய ஒரு பட்டம் ஆகும். இது வலிமை, வல்லமை, அதிகாரம் போன்ற பொருள்களைத் தருகின்ற அரபு மொழிச் சொல்லான *சுல்த்தா* (سلطة *sulṭah*) என்பதில் இருந்து வருவிக்கப்பட்ட ஒரு சொல். எனவே *சுல்தான்* என்பது, வலிமையுள்ளவர், அதிகாரம் உள்ளவர், ஆட்சியாளன் போன்றவற்றைக் குறிக்கப் பயன்பட்டது. பிற்காலத்தில் இது இசுலாமிய ஆட்சி உள்ள பகுதிகளில், முழு இறைமையுள்ள ஆட்சியாளர்களைக் குறித்தது. சுல்தான்களின் ஆளுகைக்கு உட்பட்ட பகுதி சுல்தானகம் எனப்படுகிறது.

*சுல்தான்'* என்பதின் பெண்பாற் சொல் *சுல்தானா* என்பதாகும். இசுலாமிய வரலாற்றில் மிக அரிதாகக் காணப்படும் பெண் தலைவர்கள் *சுல்தானா* என்று குறிப்பிடப்படுகின்றனர்.

தற்காலத்தில், மரபுவழி முடியாட்சி கொண்ட இசுலாமிய நாடுகளில் பல ஆட்சித் தலைவர்கள் *அரசன்* என்னும் பொதுப் பெயரால் அழைக்கப்பட்டாலும், ஓமான், புரூணை போன்ற நாடுகளின் ஆட்சியாளரைச் சுல்தான் என்னும் வழக்கு இன்றும் உள்ளது.

தற்காலத்துச் சுல்தான்கள்
------------------------

ஓமான் சுல்தான் மாட்சிமை தாங்கிய சுல்தான் கபூசு பின் சயித் அல் சயித்
* புரூணை
	+ புரூணை சுல்தான்
* இந்தோனேசியா
	+ யோக்யக்கார்த்தா சிறப்புப் பகுதி சுல்தான் (அப்பகுதியின் ஆளுனராகச் செயற்படுகிறார்)
* மலேசியா
	+ ஜொகூர் சுல்தான்
	+ கெடா சுல்தான்
	+ கிளாந்தான் சுல்தான்
	+ பகாங் சுல்தான்
	+ பேராக் சுல்தான்
	+ சிலாங்கூர் சுல்தான்
	+ திராங்கானு சுல்தான்
* ஓமான்
	+ ஓமான் சுல்தான்

அரச குடும்ப, மேட்டுக்குடிப் பட்டங்கள்
-------------------------------------

சுல்தானின் தாய், *வலிடே சுல்தான்*.
ஓட்டோமான் பேரரசின் வம்ச முறையில் ஆளும் பாதுசாவின் ஆண் வாரிசுகள் சுல்தான் என்னும் பட்டப்பெயரைக் கொண்டிருந்தனர். அரசுரிமைக்கு வாரிசாக இருப்பவர், முடிக்குரிய இளவரசர் என்னும் பொருளில் *தௌலத்லு நஜாபத்லு வலி அகத்-இசுல்தானத் எபென்டி அசரெத்லெரி* எனப்பட்டனர். வாரிசு உரிமையற்ற இளவரசர்கள் "இளவரசரின் மகன்" என்னும் பொருளில் *சுல்தான் சாடா பே-எபென்டி* என்றவாறான பட்டத்தைக் கொண்டிருந்தனர்.

தாத்தாரிய அசுட்ராகான் கானகம் போன்ற சில இசுலாமிய நாடுகளில் சுல்தான் என்பது மேட்டுக்குடியினருக்கு உரிய ஒரு பட்டமாக இருந்தது.

ஓட்டோமான் பேரரசில் ஆளும் சுல்தானின் தாய் *வலிடே சுல்தான்* என்றும், இளவரசர்களின் தாய் *அசேக்கி சுல்தான்* எனவும் அழைக்கப்பட்டனர்.

இவற்றையும் பார்க்கவும்
----------------------

* அமிர்
* பாதுசா
* கான்
* மாலிக்
**இலங்கை ஏற்றுமதிகள்** அந்நாட்டின் பொருளாதாரத்தில் ஒரு முக்கிய பங்கு வகிக்கின்றன. சுற்றுலாத்துறை, வெளிநாட்டுத் தொழிலாளர்கள், வெளிநாடுகள் உதவி ஆகியவற்றுடன் ஏற்றுமதிகள் இலங்கைக்கு பெரும் தொகை அந்நியச் செலாவணியை ஈட்டுத் தருகின்றன.

முக்கிய பொருட்கள்
-----------------

தேயிலை, ஆடைகள், சுவைப் பொருட்கள், மீன், தேங்காய் பொருட்கள், இரப்பர் உடைகள், அணிகலன்கள், கனிம கற்கள் ஆகியவை முக்கிய ஏற்றுமதிப் பொருட்கள். இலங்கை 7.076 பில்லியன் அமெரிக்க டாலர்கள் பெறுமதி வாய்ந்த பொருட்களை ஆண்டுதோறும் ஏற்றுமதி செய்கிறது.

ஏற்றுமதி நாடுகள்
----------------

ஐக்கிய அமெரிக்கா (31.3%), ஐக்கிய இராச்சியம்(12.2%), இந்தியா (8.9%), ஜெர்மனி (4.3) ஆகிய நாடுகளுக்கு இலங்கை பெருமளவு ஏற்றுமதிகள் செய்கிறது.

ஐக்கிய ஒன்றியம் சலுகை
---------------------

சுனாமியை அடுத்து இலங்கையில் இருந்து உடைகள் ஏற்றுமதியை ஊக்குவிக்க ஐக்கிய ஒன்றியம் சலுகை வழங்கி வருகிறது.

ஏற்றுமதியில் தமிழர் பங்கு
-------------------------

இலங்கையில் இருந்து ஏற்றுமதியாகும் கணிசமான பொருட்களை புகலிடத் தமிழ்நாட்டு தமிழர்கள் கொள்வனவு செய்கிறார்கள். பழகிய பொருட்களை தொடர்ந்து பயன்படுத்த தலைப்படுகிறார்கள். இந்த வருமானம் இலங்கை அரசு இலங்கைத் தமிழரை அழிக்கும் போரில் பெரிதும் பயன்படுத்தப்படுகிறது என்று விமர்சனம் உண்டு.

இவற்றையும் பாக்க
----------------

இலங்கைப் பொருட்கள் புறக்கணிப்பு
மலமுண்ணும் பூச்சி
**மலமுண்ணுதல்** *(**Coprophagia**)* என்பது ஒரு உயிரினம் தனது மலத்தையோ அல்லது பிறிதொரு உயிரினத்தின் மலத்தையோ உண்ணுதல் ஆகும்.

தாவரங்களில்
-----------

ஊனுண்ணித் தாவரமான நெப்பெந்தசு (Nepenthes) எனும் குடுவைத்தாவரம் ஒன்றியவாழ்வில் உள்ள விலங்குகளின் மலத்திலிருந்து ஊட்டச்சத்து பெறும்.

பூச்சிகளில்
-----------

தாவர உண்ணிகளின் சாணி பெரும்பாலும் பாதி செரிக்கப்பட்டதாகவே இருக்கும். அவற்றை சாணிவண்டுகள், ஈ போன்றவை உண்டு செரிக்கும்.

விலங்குகளில்
------------

நாய், பன்றிகள் அனைவரும் அறிந்த மலமுண்ணிகள் ஆகும். வீட்டில் வளர்க்கும் பன்றிகளை எவ்விதமான மலமும் உண்ணவிடக் கூடாது. இது நோய்த்தொற்றை உருவாக்கும்.

### நாய்களில்

மலமுண்ணும் நடத்தை நாய்களில் காணப்படுவது பல தமிழ்ப்பழமொழிகளின் மூலம் அறியப்படுகிறது. இந்நடத்தையின் காரணம் எதுவென அறுதியிட்டு அறியப்படவில்லை. கவலை, எசமானர் கவனத்தைத் திருப்புதல், நோய்நிலை, பசி போன்றவை காரணங்களாகச் சொல்லப்படுகின்றன. நாய் உணவில் மிளகு, பைன் ஆப்பிள் போன்றவற்றைச் சேர்ப்பது மலமுண்ணலைத் தடுக்கும் என்று சொல்லப்படுகிறது.

### மனிதர்களில்

மனித சமூகத்தில் மலம் உண்ணல் என்பது மிகவும் இழிந்த ஒன்றாக கருதப்படுகிறது. பாலியல் ரீதியாக மலம் தின்னல், மலம் விரும்புதல் என்று அறியப்படுகிறது. தமிழகத்தில் ஆதிக்க சாதியினர் ஒடுக்கப்பட்டோர் மற்றும் உதாசீனப்படுத்தப்பட்டோர் என்று கருதி ஒருசிலரை கட்டாயப்படுத்தி மலம் தின்னச் செய்த நிகழ்வுகள் பதிவு செய்யப்பட்டு உள்ளன.

மேற்கோள்கள்
-----------

1. ↑  அ. நாயைக் கூப்பிடுற நேரத்தில நாமே அள்ளிடலாம்.   

ஆ. நாய்க்குத் தெரியாத பீக்காடு உண்டா ?
2. ↑  Hofmeister, Erik, Melinda Cumming, and Cheryl Dhein (2001). *Owner Documentation of Coprophagia in the Canine*.. பார்த்த நாள்: 2011-02-02.  Accessed November 17, 2005.
3. ↑  "தீண்டாமைக் கொடுமையால் மலம் உண்ணக் கட்டாயப்படுத்தப்பட்டோர்". 2011-09-07 அன்று மூலம் பரணிடப்பட்டது. 2011-02-02 அன்று பார்க்கப்பட்டது.
ஆதன் அவினி சங்ககால மன்னர்களில் ஒருவன். புலவர் ஓரம்போகியார் ஐங்குறுநூறு தொகுப்பில் உள்ள மருதத்திணை பாடல்களில் முதல் பத்திலுள்ள 10 பாடல்களையும் 'வாழி ஆதன் வாழி அவினி' என்று அரசவாழ்த்துப் பாடித் தொடங்குகிறார். 

இதில் ஆதன் என்பது தந்தையின் பெயர். அவினி என்பது மகன் பெயர். 

எழினி, வழுதி, ஓரி, காரி, நள்ளி முதலான பெயர்கள் இகர விகுதி பெற்று முடிந்துள்ளதைக் காணமுடிகிறது. அவற்றைப் போல அவினி என்னும் பெயரும் இகர இறுதி பெற்ற ஆண்பால் பெயர்.

மூச்சுக் காற்றில் உள்ளிழுக்கும் காற்று, வெளிவிடும் காற்று என்று இரண்டு வகை உண்டு. உள்ளிழுக்கும் காற்றிலுள்ள உயிர்வளி(பிராண வாயு) உடலில் ஊறிய சத்தை எரிக்க உதவுகிறது. உதவும் காற்று நமக்கு ஆகும் காற்று. ஆகும் காற்று ஆதல் காற்று. ஆதல் காற்றை ஆதன் என்பது தமிழ்.

வெளிவிடும் காற்று அவிந்த காற்று. எரிந்தது அவிந்தால் கரி. அதனால் வெளிவிடும் காற்றைக் கரி+அமில வாயு என்பர். தமிழ் அவிந்த காற்றை அவினி என்று குறிப்பிடுகிறது.

ஆதன், அவினி என்னும் பெயர்கள் இவ்வாறு தோன்றின. இவற்றை மக்களும் தமக்குப் பெயராக்கிக்கொண்டனர்.

இந்த அரசர்களைப் பற்றி வேறு செய்திகள் காணப்படவில்லை.

ஆதன் அழிசி, ஆதன் எழினி, ஆதனுங்கன், ஆதன் ஓரி ஆகிய சங்ககால அரசர்களின் பெயர்கள் இங்கு ஒப்புநோக்கத் தக்கவை.
**சுல்தான் சிங்** (*Sultan Singh*)(19 செப்டம்பர் 1923 - 16 திசம்பர் 2014) என்பவர் ஓர் இந்திய அரசியல்வாதி ஆவார். இவர் பஞ்சாப் சட்ட மேலவை உறுப்பினராகவும் பின்னர் மாநிலங்களவை உறுப்பினராகவும் இருந்தார். இவர் திரிபுரா மாநிலத்தின் ஐந்தாவது ஆளுநராக 1989 முதல் 1990 வரை பணியாற்றினார். சிங் 16 திசம்பர் 2014 அன்று தில்லியில் உள்ள ராம் மனோகர் லோஹியா மருத்துவமனையில் நீண்ட காலமாக உடல் நலக்குறைவு காரணமாகச் சிகிச்சைக்குப் பின் இறந்தார்.

இளமை
----

சுல்தான் சிங் (செப்டம்பர் 19, 1923-திசம்பர் 12, 2014) அரியான மாநிலம் ரோஹ்தக் மாவட்டத்தில் நிஜாம்பூர் மசுரா கிராமத்தில் பிறந்தார். இந்த கிராமம் இப்போது சோனிபட் மாவட்டத்தின் (தாசில் - கார்கோடா) பகுதியாக உள்ளது. இவர் இராணுவத்தில் சேர்ந்து பணியாற்றினார். இப்பணியின் போது புரட்சியாளர்களுடன் தொடர்புகளை வளர்த்துக் கொண்டார். இந்தியச் சுதந்திரப் போராட்டத்தில் பங்கேற்பதற்காக ராணுவத்திலிருந்து விலகி கொல்கத்தா சென்றார். சில காங்கிரசு தலைவர்களுடன் தொடர்பு கொண்டு அக்கட்சியில் இணைந்தார்.

அரசியல்
-------

இந்தியா சுதந்திரம் அடைந்த பிறகு, இவர் பஞ்சாப் சட்ட மேலவை உறுப்பினராகவும் பின்னர், மக்களவை உறுப்பினராகவும் (மூன்று முறை) பணியாற்றினார். 1978 முதல் 1986 வரை அரியானா மாநில காங்கிரசின் தலைவராகவும் இருந்தார். பின்னர் 1989 முதல் 1990 வரை திரிபுரா ஆளுநராகப் பணியாற்றினார்.

மேற்கோள்கள்
-----------

1. ↑  "Ex-guv Sultan Singh passes away". *hindustantimes.com*. 16 December 2014. 17 December 2014 அன்று மூலம் பரணிடப்பட்டது. 16 December 2014 அன்று பார்க்கப்பட்டது.
2. ↑  "Tripura ex-Guv Sultan Singh dead". *tribuneindia.com*. 16 December 2014. 16 December 2014 அன்று பார்க்கப்பட்டது.


| * பா
* உ
* தொ
திரிபுரா ஆளுநர்கள் |
| --- |
| 
* பிரஜ் குமார் நேரு
* Lallan Prasad Singh
* S. M. H. Burney
* கே. வி. ரகுநாத ரெட்டி
* சுல்தான் சிங்
* கே. வி. ரகுநாத ரெட்டி
* ரொமேஷ் பண்டாரி
* சித்தேஷ்வர் பிரசாத்
* கிருஷ்ண மோகன் சேத்
* Dinesh Nandan Sahay
* கம்லா பெனிவால்
* D. Y. Patil
* Devanand Konwar
* Vakkom Purushothaman
* பத்மநாபா ஆச்சாரியா
* ததகதா ராய்

 |
**இலங்கை கடவுச்சீட்டு** வெளிநாடுகளுக்கு பயணம் செய்வதற்காக இலங்கை குடியுரிமை பெற்றவர்களுக்கு வழங்கப்படுகிறது. இலங்கை கடவுச்சீட்டினை வழங்கும் பொறுப்பு இலங்கை குடிவரவு - குடியகல்வுத் திணைக்களத்திற்கு உள்ளது.

வகைகள்
------

* **இராஜ தந்திர கடவுச்சீட்டு** - இலங்கை இராஜ தந்திரிகள், உயர் அரச அலுவலக பதவியில் உள்ளவர்கள் மற்றும் இராஜ தந்திர முகவர்களுக்கு வழங்கப்படுகிறது.
* **உத்தியோகபூர்வ கடவுச்சீட்டு** - இலங்கை அரசை பிரதிநிதித்துவப்படுத்தும் தனிநபர்களுக்கு வழங்கப்படுகிறது.
* **வழமையான கடவுச்சீட்டு** - வழமையான பயணங்களுக்காக வழங்கப்படுகிறது.
	+ எல்லா நாடுகளுக்கும் செல்லுபடியானது
	+ குறிப்பிட்ட நாடுகளுக்கு மட்டும் செல்லுபடியானது
* **அவசர அத்தாட்சி**
	+ இந்தியா, நேபாளம் ஆகிய நாடுகளுக்குச் செல்லுபடியானது (ஆன்மிகச் பயணம், மருத்துவ பரிகாரம் போன்றவற்றுக்காக)
	+ சவுதி அரேபியாவுக்குச் செல்லுபடியானது (ஹஜ், Umrah ஆன்மிகச் பயணத்திற்காக)
* **இயந்திரத்தினால் வாசிக்க முடியாத கடவுச்சீட்டுக்கள்** - சிறப்பு சூழ்நிலையின் கீழ் இலங்கை தூதுக்குழுக்களுக்கு வழங்கப்படுகிறது.

குடிவரவு மற்றும் குடியகல்வுச் சட்டத்தின் கீழ் புதிதாக வழங்கப்பட்ட சகல கடவுச்சீட்டுக்களும் வழங்கப்பட்டதிலிருந்து அதிகபட்சம் 10 வருடங்களுக்கு செல்லுபடியானதாகும்.

கடவுச்சீட்டு குறிப்பு
---------------------

ஒவ்வொரு இலங்கை கடவுச்சீட்டும் அதன் உட்புற அட்டையில் சிங்களம், தமிழ், ஆங்கிலம் ஆகியவற்றில் எழுதப்பட்டிருக்கும் :

சிங்களம்:

*මෙය දරන්නාට අවහිර බාධාවලින් තොරව නිදහසේ ගමන් කිරීමට සහ අවශ්‍යවන ආධාර ද ආරක්ෂාව ද සලස්වා දෙන ලෙසත් අදාල වගකීම් දරන සියලු දෙනාගෙන්ම ශ්‍රී ලංකා ප්‍රජාතාන්ත්‍රික සමාජවාදී ජනරජයේ ජනාධිපති ඉල්ලුම්කර ද අපේක්ෂාකර ද සිටී.*
தமிழ்:

*இதனை வைத்திருப்பவர் தங்குதடையின்றி இலகுவாகப் பிரயாணஞ் செய்ய அனுமதிக்குமாறும் வேண்டிய உதவியையும், பாதுகாப்பையும் அளிக்குமாறும் இது தொடர்புடைய சகலரையும் இலங்கைச் சனநாயக சோசலிசக் குடியரசின் சனாதிபதி அவர்கள் வேண்டிக் கொள்கிறார்கள்.*
ஆங்கிலம்:

*The President of the Democratic Socialist Republic of Sri Lanka requests and requires all those whom it may concern to allow the bearer to pass freely without let or hindrance and to afford the bearer such assistance and protection as may be necessary.*

இதனையும் பார்க்க
----------------

* தேசிய அடையாள அட்டை

உசாத்துணை
---------

1. ↑   பரணிடப்பட்டது 2012-06-10 at the வந்தவழி இயந்திரம்கடவுச்சீட்டினை விநியோகித்தல்

வெளி இணைப்பு
------------

* இலங்கை குடிவரவு - குடியகல்வுத் திணைக்களம் பரணிடப்பட்டது 2012-07-15 at the வந்தவழி இயந்திரம்
சமபகுதியன்கள் நிலைப்புத்தன்மை வரைபடம்
**மந்திரஎண்கள் அல்லது விந்தைஎண்கள்** *(Magic numbers)* என்று அணுக்கரு இயற்பியலில் 2,8,20,28,50,82 மற்றும் 126 போன்ற சில எண்கள் குறிப்பிடப்படுகின்றன. அணுகருவிலுள்ள புரோட்டான்கள் அல்லது நியூட்ரான்களின் எண்ணிக்கை இந்த எண்களில் ஏதாவது ஒன்றுக்குச் சமமாக இருந்தால் அவ்வணு அதிக நிலைத்தன்மைப் பெற்று இருக்கிறது என கண்டுபிடிக்கப்பட்டுள்ளது. எனவே இவ்வெண்கள் **இயற்பியலின் விந்தை எண்கள்** எனப்படுகின்றன. இவ்வேழு எண்கள் மட்டுமே பரவலாக அங்கீகரிக்கப்பட்ட மந்திர எண்களாகும். இவை தவிர மேலும் புரோட்டான்களுக்கு 114,122,124 மற்றும் 164 எண்களும் நியூட்ரான்களுக்கு 184,196, 236 மற்றும் 318 என்ற எண்களும் மந்திர எண்களாக இருக்கும் என்றும் கணிக்கப்பட்டுள்ளது.

மேற்கோள்கள்
-----------


1. ↑  
(5 September 2011) "The Impact of Superheavy Elements on the Chemical and Physical Sciences". *{{{booktitle}}}*. 27 August 2013 அன்று அணுகப்பட்டது..
2. ↑
3. ↑  "Investigation of the stability of superheavy nuclei aroundZ=114 andZ=164". *Zeitschrift für Physik* **228**: 371–386. doi:10.1007/BF01406719.. பார்த்த நாள்: 2016-10-01.
**கரடிசித்தர்** என்பவர் கஞ்சமலையில் வாழ்ந்த சித்தராவார். இவர் திருமந்திரம் அருளிய திருமூலரின் சீடராகவும் இருந்துள்ளார். இவரைப் பற்றிய எண்ணற்ற தொன்மங்கள் கூறப்படுகின்றன. இவர் திருமூலர் சமைத்த உணவினை உண்டு சிறுவனாக மாறியதாகவும், ஔவையார் நடத்திவைத்த அங்கவை-சங்கவை திருமணங்களில் கலந்து கொண்டதாகவும் கூறப்படுகிறது.

சிவபக்தரான இவர் உத்தமசோழபுரம் கரபுரநாதர் திருக்கோவிலுக்கு தினமும் வந்து சிவபூசை செய்துள்ளார். இவர் நாரதரின் வேண்டுகோளுக்காக, அங்கவை சங்கவை திருமணத்தில் கரடி போல் வந்து அங்கிருந்தவர்களை பயமுறுத்தியதாக கரபுரநாதர் கோயில் தலவரலாறு கூறுகிறது. கரடிசித்தருக்கு இத்தலத்தில் ஒரு தனி சன்னதி உள்ளது.

தொன்மம்
-------

திருமூலர் இளமையாக மாறுவதற்கான உணவினை சமைத்துக் கொண்டிருந்தார். அப்போது மூலிகைப் பரிப்பதற்காக கஞ்சமலைக்கு சென்றபோது, கரடிசித்தர் கீழே கிடந்த குச்சையை வைத்துக் கிண்டினார். எதிரிபாராத விதமாக அந்த உணவு கருமைநிறத்திற்கு மாறியது. பதரிய கரடிசித்தர் அந்த உணவினை உண்டார். அதனால் 16 வயதான சிறுவனாக மாறிவிட்டார்.

திரும்பி வந்த திருமூலர் அச்சிறுவனிடம் வினவி அறிந்து கொண்டார். பின்பு கரடிசித்தர் அந்த உணவினை உமில, அதை உண்டு திருமூலர் சிறுவயதினராக ஆனார்.

ஆதாரங்கள்
---------

1. ↑  ஆன்மிகம் இதழ் 1-15 ஜூலை 2016 பக்கம் 74
குதப்பகுதியின் அமைப்பு
சமிபாட்டுப் பாதையிலிருந்து மலத்தைக் குதத்தினூடாக வெளியேற்றல் **மலம் கழித்தல்** (*defecation*) ஆகும். பொதுவாக இது அன்றாடம் மனிதர் செய்யும் செயற்பாடுகளில் ஒன்று. உடல் நலத்தைப் பேணுவதில் அன்றாடம் மலத்தைக் கழித்தல் என்பது அவசியமானதாகும்.

உயிரினங்கள் திட, திரவ, அரைத் திண்மநிலையில் உணவுப்பாதையிலிருந்து குதம் வழியாகக் கழிவுகளை வெளியேற்றும் உணவு செரிமானத்தின் கடைசி நிகழ்வே மலம் கழிப்பதாகும். மனிதர்கள் தினமும் சில முறைகளோ அல்லது வாரத்தில் சில முறைகளோ மலம் கழிக்கிறார்கள். பின்னியக்க தசைக் சுருக்கம் (peristalsis) எனப்படும் பெருங்குடல் சுவர்களின் தொடர் தசைக் சுருக்க அசைவுகளின் மூலம் உணவுப்பாதையிலிருந்து மலம் பின் பெருங்குடலுக்குத் (மலக்குடல்) தள்ளப்படுகிறது. செரிமானமாகாத உணவும் இவ்வழியாக வெளித்தள்ளப்படலாம். இது, செரிமானப் பண்பற்ற உணவு வெளியேற்றம் (egestion) எனப்படுகிறது.

### உடலியக்கவியல்

மலக்குடல் விரிமுனை (rectum ampulla) செரிமானம் நடைபெற்றபின் இருக்கும் தேவையற்றப் பொருள்களின் தற்காலிகமான சேமிப்பிடமாகச் செயற்படுகிறது. வெளித்தள்ளப்படும் முன், மலம் நிரம்புவதால் மலக்குடல் சுவர் விரிவடைகிறது. இதனால், மலக்குடல் சுவர்களில் உள்ள நரம்புத் தொகுதியின் நீட்சி ஏற்பிகள் (stretch receptors) மூலம் சமிக்ஞைகள் பரிமாறப்பட்டு மலம் கழிக்க வேண்டிய உணர்வினைத் தூண்டுகின்றன. உட்புற மலத்துளை சுரிதசை (internal anal sphincter) தளர்வது, வெளிப்புற மலத்துளை சுரிதசை விரிவடைவது ஆகிய அனிச்சையாக நடைபெறும் மலக்குடல் தசைச் சுருக்கங்கள் மூலம், மலம் கழிக்க வேண்டிய உணர்வு ஏற்படுகிறது. இவ்வித உணர்வு ஏற்பட்ட உடன் மலம் கழிக்காவிட்டால், மலக்குடலிலுள்ளப் பொருட்கள் மீண்டும் பெருங்குடலுக்குச் சென்று அதிகளவு நீர் உறிஞ்சப்பட்டு மீண்டும் மலத்தை வெளித்தள்ளும் சுருக்கங்கள் (அசைவுகள்) ஏற்படும்வரை மலம் சேமிக்கப்படுகிறது. மலம் கழிப்பதில் பெரும் தாமதம் ஏற்பட்டால் மலம் கடினப்பட்டு மலச்சிக்கல் உண்டாகலாம். அதேப்போல அதிகப்படியான நீர் உறிஞ்சப்படும் முன்பே மலம் கழிப்பது மிக வேகமாக நிகழ்ந்தால் வயிற்றுப்போக்கு ஏற்படலாம்.

மேற்கோள்கள்
-----------

1. ↑  "A description of Normal Bowel Movements". 30 September 2013. 29 November 2013 அன்று பார்க்கப்பட்டது.
2. ↑  NIH. "Bowel Movement". *Medline*.. பார்த்த நாள்: February 19, 2013.
இயற்பியலறிஞர் (*Physicist*)என்பவர் இயற்பியல் என்ற துறையில் நிபுணர் ஆவர். இயற்பியல் என்பது பொருளியல் அண்டத்தின் அனைத்து நீட்டல் அளவுறை கால அளவுறைகளிலும் பொருளுக்கும் ஆற்றலுக்கும் இடையே ஏற்படும் ஊடாட்டங்களையும் அடக்கிய அறிவியற்றுறை ஆகும். எனவே இயற்பியலறிஞர்கள் பொதுவாகவே நிகழ்பாடுகளின் அடிமூலமான இறுதிக் காரணத்தைக் கண்டறிவதில் ஈடுபாடுள்ளவர்கள்; மேலும் தங்கள் புரிதலைக் கணிதவழியாகக் கட்டமைப்பர். 

இயற்பியலறிஞர்கள் அனைத்து நீட்டல் அளவுறைகளையும் எட்டியபடியான அகன்ற ஆய்வுப்புலங்களில் ஆய்வுப்பணி புரிவர்: அணுவக இயற்பியல், அணுத்துகளியற்பியல் என்று தொடங்கி உயிரியலியற்பியல் என்றெல்லாந் தாண்டி அண்டம் முழுதையும் உள்ளடக்கிய அண்டவியல் அளவுறை வரைக்கும் என்று அந்த ஆய்வுப்புலங்களின் அகவை எட்டும். இயற்பியலறிஞர்கள் இருவகைப்படுவர்: பொருளியல் நிகழ்பாட்டுக் கவனிப்பிலும் சோதனைப் பகுப்பாய்விலும் ஈடுபடும் சோதனை இயற்பியலறிஞர்கள் என்றும் இயற்கை நிகழ்பாடுகளின் காரணங்காணல், விளக்கம், கணிப்பு ஆகிய நோக்கங்களோடு பொருளியல் அமையங்களுக்குக் கணித அந்தாயங்களை அமைப்பதில் ஈடுபடும் கோட்பாட்டியல் இயற்பியலறிஞர்கள் என்றும் இருவகையினர்.

மேற்கோள்கள்
-----------

1. 1 2  Rosen, Joe (2009). *Encyclopedia of Physics*. Infobase Publishing. பக். 247.
2. ↑  "Physicist". *Merriam-Webster Dictionary*. "a scientist who studies or is a specialist in physics"
3. ↑  "Industrial Physicists: Primarily specializing in Physics" (PDF). American Institute for Physics. October 2016.
4. ↑  "Industrial Physicists: Primarily specializing in Engineering" (PDF). American Institute for Physics. October 2016.
5. ↑  "Industrial Physicists: Primarily specializing outside of STEM sectors" (PDF). American Institute for Physics. October 2016.
**நீர் நொச்சி** அல்லது **சிறு நொச்சி** என்று அழைக்கப்படும் தாவரத்தின் தாவரவியல் பெயர் வைடெக்ஸ் டிரைபோலியோ (*Vitex trifolia*) ஆகும். இணை தாவரப்பெயர் வைடெக்ஸ் இண்டெக்ரீமா (Vitex Integrima). வெர்பனேசிக் குடும்பத்தைச் சேர்ந்த மணமுள்ள சிறு மரம். இத்தாவரம் அந்தமான் மற்றும் தென்னிந்தியப் பகுதிகளில் காணப்படுகிறது. கடற்கரைப் பகுதிகளில் மிகுதியாக வளரும், சமவெளிகளிலும் நட்டு வளர்க்கலாம். 

நீர் நொச்சி
இலங்கை, சீனா, ஜப்பான், மலேசியா, ஆஸ்திரேலியா நாடுகளில் காணப்படுகிறது. ஆண்டு முழுவதும் பூக்களுடன் வளம் குறைந்த மண்ணிலும் நன்கு வளரும். வேலியாகவும் வளர்க்கலாம். மழைக் காலத்தில் வளர்ப்பது உகந்தது.

அமைப்பு
-------

6 மீ வரை வளரும். இளம் மரப்பகுதிகளில் வெண்மையான மயிர் காணப்படும். பட்டை வெளிர் நிறமாகவோ சாம்பல் நிறமாகவோ இருக்கும். இலைகள் காகிதம் போன்றிருக்கும். நீள்சதுர வடிவமானவை. 8 - 10 இரட்டைப் பக்க நரம்புகள் உண்டு. இலை நுனி கூரானது. இலையோரம் மழுங்கியப் பற்களைக் கொண்டது. ஐந்து புல்லி இதழ்கள் கொண்டது.

மகரந்த தாள்கள் நான்கு. மகரந்த கம்பிகள் 3 மி.மீ, 35 மி.மீ என இரண்டு உயரங்களில் வளரும். கனி பழுத்தால் நீலங்கலந்த கறுப்பு நிறமாயிருக்கும். புள்ளிவட்டத்தால் தாங்கப்பட்டிருக்கும். முளை சூழ்தசை இல்லை. வித்திலைகள் சதைப்பற்றானவை.

### பயன்

வாதவலி, வீக்கம், சுளுக்கு நோய்களில் பயனாகிறது. இலையை உலர்த்தி தூள் செய்து இலைச்சாற்றுடன் கலந்து தர காய்ச்சல் போகும். இலைச்சாறு குடல் கோளாறுகளைப் போக்கும். பிலிப்பைன்ஸில் காச நோயைப் போக்க பயன்படுத்துகின்றனர்.

மேற்கோள்கள்
-----------

1. ↑  அறிவியல் களஞ்சியம் தொகுதி 13
நேரியல் இயற்கணிதத்தில், ஒரு **சுழற்சி அணி** (*Rotation matrix*) என்பது யூக்ளிடியன் வெளியில் ஒரு சுழற்சியைச் செய்யப் பயன்படும் ஒரு உருமாற்ற அணி ஆகும். எடுத்துக்காட்டாக,

{\displaystyle R={\begin{bmatrix}\cos \theta &-\sin \theta \\\sin \theta &\cos \theta \end{bmatrix}}}
இரு பரிமாண கார்ட்டீசியன் ஆள்கூற்று முறைமையின் ஆதிப் புள்ளியை பொறுத்து xy தளத்தில் புள்ளிகளை θ கோணத்தில் (இடது பக்கமாக) சுழற்றுகிறது. நிலையான ஆயங்கள் **v** = (*x*, *y*) கொண்ட ஒரு தளப் புள்ளியில் சுழற்சியைச் செய்ய, அது ஒரு நெடுவரிசை திசையனாக எழுதப்பட்டு, அணி R ஆல் பெருக்கப்பட வேண்டும்:

{\displaystyle R\mathbf {v} ={\begin{bmatrix}\cos \theta &-\sin \theta \\\sin \theta &\cos \theta \end{bmatrix}}{\begin{bmatrix}x\\y\end{bmatrix}}={\begin{bmatrix}x\cos \theta -y\sin \theta \\x\sin \theta +y\cos \theta \end{bmatrix}}.}
x மற்றும் y என்பது ஒரு திசையனின் இறுதிப்புள்ளி ஆயங்களாக இருந்தால், x என்பது cosine மற்றும் y என்பது sine என்றால், மேலே உள்ள சமன்பாடுகள் முக்கோணவியல் கூட்டுத்தொகை கோண சூத்திரங்களாக மாறும். உண்மையில், ஒரு சுழற்சி அணியை அணி வடிவத்தில் திரிகோணவியல் கூட்டுத்தொகை கோண சூத்திரங்களாகக் காணலாம். இதைப் புரிந்துகொள்வதற்கான ஒரு வழி என்னவென்றால், x அச்சில் இருந்து 30° கோணத்தில் ஒரு திசையன் உள்ளது, மேலும் அந்தக் கோணத்தை மேலும் 45° ஆல் சுழற்ற விரும்புகிறோம். நாம் திசையெண் முடிகின்ற இடத்தில் ஆயங்களை 75° இல் கணக்கிட வேண்டும்.

இந்தக் கட்டுரையில் உள்ள எடுத்துக்காட்டுகள், *வலது கை ஒருங்கிணைப்பு அமைப்பில்* ( y x இலிருந்து *எதிரெதிர்* திசையில்) *முன் பெருக்கத்தால்* (இடதுபுறத்தில் R ) திசையன்களின் *செயலில் உள்ள சுழற்சிகளுக்குப்* பொருந்தும். இவற்றில் ஏதேனும் ஒன்று மாற்றப்பட்டால் (திசையன் பதிலாக சுழலும் அச்சுகள், ஒரு *செயலற்ற மாற்றம்* போன்றவை), அதன் இடமாற்றத்துடன் ஒத்துப்போகும் உதாரண மேட்ரிக்ஸின் தலைகீழ் பயன்படுத்தப்பட வேண்டும்.

அணி பெருக்கல் பூஜ்ஜிய திசையன் (தோற்றத்தின் ஆயத்தொலைவுகள்) மீது எந்த விளைவையும் ஏற்படுத்தாது என்பதால், சுழற்சி அணிகள் தோற்றம் பற்றிய சுழற்சிகளை விவரிக்கின்றன. சுழற்சி அணி அத்தகைய சுழற்சிகளின் இயற்கணித விளக்கத்தை வழங்குகின்றன, மேலும் அவை வடிவியல், இயற்பியல் மற்றும் கணினி வரைகலை ஆகியவற்றில் கணக்கீடுகளுக்கு பரவலாகப் பயன்படுத்தப்படுகின்றன. சில இலக்கியங்களில், *சுழற்சி* என்ற சொல் முறையற்ற சுழற்சிகளை உள்ளடக்கியதாக பொதுமைப்படுத்தப்பட்டுள்ளது, இது −1 (+1 க்கு பதிலாக) அணிக்கோவை கொண்ட செங்குத்து அணிகளாக வகைப்படுத்தப்படுகிறது. இவை *சரியான* சுழற்சிகளை *பிரதிபலிப்புகளுடன்* இணைக்கின்றன (இது திசைதிருப்பலை மாற்றுகிறது ). 

சுழற்சி அணிகள் என்பது மெய் எண்கள் உள்ளீடுகளை கொண்ட சதுர அணிகள். இன்னும் குறிப்பாக, அவை அணிக்கோவையுடன் கூடிய செங்குத்து அணிகளாக வகைப்படுத்தப்படலாம். அதாவது, சதுர அணி *R* என்பது *R*T = *R*−1 மற்றும் det *R* = 1 எனில் மட்டுமே சுழற்சி அணி ஆகும்.

மேற்கோள்கள்
-----------

1. ↑  "Rotation Matrix - Definition, Formula, Derivation, Examples". *Cuemath* (ஆங்கிலம்). 2022-09-20 அன்று பார்க்கப்பட்டது.
**நீர்க்கோவை**  (Ascites, கிரேக்கம் *askites*, "baglike") இரையகக் குடலியவியல் மருத்துவத்தில் பரிவிரிக்குழியில் பாய்மச் சேகரிப்பினைக் குறிக்கும் ஓர் கலைச்சொல்லாகும். இந்த மருத்துவ நிலமை **பரிவிரிக்குழி பாய்மம்**, **பரிவிரிப் பாய்ம மிகுதி**, **பரிவிரிநீர்த்தல்** அல்லது **அடிவயிற்று நீர்வீக்கம்** என்றெல்லாமும் அறியப்படுகிறது. இந்த நிலைமை பெரும்பாலும் கல்லீரல் இழைநார் வளர்ச்சியாலும் தீவிர கல்லீரல் நோயினாலும் ஏற்பட்டாலும் இதன் இருப்பினைக் கொண்டு பிற முக்கிய மருத்துவச் சிக்கல்களையும் அடையாளம் காண முடியும். குருதிப் பரிசோதனை, அடிவயிற்று மீயொலி நோட்டம் , ஊசி கொண்டு பாய்ம வெளியேற்றம் அல்லது துளைத்து வடித்தல் (சில நேரங்களில் மருத்துவ சிகிட்சையாகவும்) ஆகியன கொண்டு இதன் காரணங்களை அறுதியிட இயலும். மருந்துகள் (சிறுநீரிறக்கிகள்), துளைத்து வடித்தல், மற்றும் அடையாளம் காணப்பட்ட காரணத்தை குவியப்படுத்திய பிற சிகிட்சை முறைகள் கொண்டு இதற்கான சிகிட்சை அளிக்கப்படுகிறது.

மேற்கோள்கள்
-----------

1. ↑  "Ascites". *Dictionary.com: An Ask.com Service*. Oakland, CA: IAC. 2010. March 29, 2010) அன்று பார்க்கப்பட்டது. Check date values in: `|accessdate=` (உதவி)
ParaHoxozoa 

**நீர் உடும்பு** (water monitor) என்பது ஒரு பெரிய உடும்பு இனமாகும். இது தென் மற்றும் தென்கிழக்கு ஆசியா.பகுதிகளில் இலங்கை, இந்தியா முதல் இந்தோசீனா , மலாய் தீபகற்பற்பம், இந்தோனேசியாவின் பல்வேறு தீவுகளில் நீர் சார்ந்த பகுதிகளில் வாழுகின்றது.

இவை ஒரு அனைத்துண்ணி, குளிர் இரத்தப்பிராணி ஆகும். இவ்வினங்கள் மலேய நீர் உடும்பு, ஆசிய நீர் உடும்பு, சாதாரண நீர் உடும்பு, இரு பட்டை நீர் உடும்பு, அரிசி பல்லி, மோதிரப் பல்லி, வெற்று பல்லி, குறியில்லா பல்லி என பலவாறு பெயர்களால் அழைக்கப்பட்டாலும், நீர் உடும்பு என பொதுவாக அழைக்கப்படுகிறது.

விளக்கம்
--------

இது கூரான தலையும், மெல்லிய கழுத்தும், கொண்டது. 
40 செமீ (16 அங்குளம்) நீளமும், 1 கி.கி எடையும் கொண்டவை.பெண் உடும்புகள் 50 செமீ (20 அங்குளம்) நீளம் கொண்டவை. எவ்வாறாயினும் இவை தம்வாழ்நாளில் அதிகமாக வளர்கின்றன. ஆண் உடும்புகள் பெண் உடும்புகளைவிட பெரியதாக வளர்கின்றன. சில உடும்புகள் அரிதாக 1.5–2 மீட்டர் (4.9–6.6 அடி) நீளம்வரை காணப்படுகின்றன. இலங்கையில் ஒரு பதிவின்படி 3.21 மீட்டர் (10.5 அடி) நீள நீர் உடும்பு காணப்பட்டது. சாதாரணமாக இவற்றின் எடை 19.5 கி.கி வரை இருக்கும்.

குறிப்புகள்
-----------

1. ↑  "*Varanus salvator*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2014.2*. பன்னாட்டு இயற்கைப் பாதுகாப்புச் சங்கம். 2010.
2. ↑  Ria Tan (2001). "Mangrove and wetland wildlife at Sungei Buloh Wetlands Reserve: Malayan Water Monitor Lizard". Naturia.per.sg. 2015-09-15 அன்று பார்க்கப்பட்டது.
3. 1 2  Shine, R.; Harlow, P. S.; Keogh, J. S. (1996). "Commercial harvesting of giant lizards: The biology of water monitors *Varanus salvator* in southern Sumatra". *Biological Conservation* **77** (2-3): 125–134. doi:10.1016/0006-3207(96)00008-0.. பார்த்த நாள்: 2013-06-09.
4. ↑  Pianka, King & king. Varanoid lizards of the world. 2004
5. ↑  Water Monitor Lizard (Varanus salvator) at Pak Lah’s House | Mutakhir. Wildlife.gov.my (2012-02-23). Retrieved on 2012-08-22.
**நச்சுத் தன்மையுடைய நீர் நில வாழ்வன** (Poisonous amphibians) எதிரிகளிடமிருந்து தம்மைக் காத்துக்கொள்ள நச்சுக்களை உற்பத்திச் செய்கின்றன.. 

 விஷ டார்ட் தவளைகள் அதனுடைய பிரகாசமான நிறமுள்ள சருமம் காரணமாக நன்கு அறியப்பட்டவை. இவ்வண்ணத்தின் மூலம் அவை தம்மை வேட்டையாட வருபவர்களை எச்சரிக்கின்றன. 
ஒரு சில சாலமண்ட்ரிட் சாலமண்டர்களைத் தவிர,   இரண்டு வகையான தவளைகள் தங்கள் மண்டை ஓடுகளில் விசம்-கொண்ட எலும்புத் துளைகளைக் கொண்டுள்ளன. பொதுவாக நீர் நில வாழ்வன விசமுடையன அல்ல. பெரும்பாலான விசமுடைய நீர் நில வாழ்வன, தொடுவது அல்லது உண்பதால் விசமுடைய என அறியப்பட்டுள்ளன. இவை இந்த விசத்தன்மையினை தாம் உணவாக அருந்தும் விச தாவர, பூச்சிகளிடமிருந்தே பெறுகின்றன. இதற்கு ஒரு சிறந்த எடுத்துக்காட்டு, விச டார்ட் தவளை. இவை மழைக்காடுகளில் உள்ள விச உணவை உட்கொள்வதால் லிபோபிலிக் ஆல்கலாய்டு என்ற கொடிய வேதிப்பொருளைப் பெறுகிறது. இந்த விசத்திற்கு எதிரான நோய் எதிர்ப்பு சக்தியினை இத்தவளைகள் கொண்டுள்ளதோடு, இவ்விசத்தினை தோலின் மூலம் வெளியேற்றுகிறது. இச்செயல் தம்மை வேட்டையாடுபவர்களிடம் இருந்து பாதுகாக்கச் செய்கின்றது. இந்த விசம் மிகவும் சக்திவாய்ந்தது. தென் அமெரிக்க அமேசான் மழைக்காடுகளின் பூர்வீக மக்கள் தங்கள் இரைகளைக் கொல்ல இத்தவளைகளின் நச்சுகளை தங்கள் ஆயுதங்களில் பயன்படுத்துகிறார்கள். இதனால் இத் தவளைகளை அவர்கள் "விச டார்ட் தவளை" என்ற புனைபெயரில் அழைக்கின்றனர். சிலர் தேரைகளின் பஃபோடாக்சின்களை மருந்தாகப் பயன்படுத்துகிறார்கள். ஆனால் இது மிகவும் ஆபத்தானது. பொதுவாகத் தேரைகளின் அளவு மற்றும் நச்சுத்தன்மை காரணமாக, நன்கு வளர்ந்த, ஆரோக்கியமான மனிதர்களுக்கு ஆபத்தாக இருக்காது. ஆனால் அதிகப்படியான நச்சு உறிஞ்சப்பட்டாலோ, அல்லது நச்சினை எடுத்துக்கொண்டவர் இளம் வயதுடையவராகவோ அல்லது நோய்வாய்ப்பட்டவராகவோ இருந்தால், தவளையின் விசம் கடுமையான விளைவுகளை ஏற்படுத்தும். ஒரு சில இனங்களில் காணப்படும் நச்சு மிகுந்த ஆபத்தினை, உயிரினை ஒரு சில நிமிடங்களில் போக்ககும் தன்மையுடையதாக உள்ளது. தேரைகள் நக்குவதால் உயிரியல் ரீதியாக எவ்வித பாதிப்பினையும் ஏற்படுத்துவதில்லை.

நீர் நில நச்சுயிரிகள்
---------------------

* தவளைகள் மற்றும் தேரைகள்  கரடுமுரடான தோல் நியூட் என்பது மூன்று வகையான விஷ சலாமண்டர்களில் ஒன்றாகும். 
	+ அமெரிக்க தேரை
	+ ஆசிய தேரை  ஆஸ்திரேலியாவில் கரும்பு தேரைகள் ஒரு பெரிய பிரச்சினையாகும், ஏனென்றால் இந்த தேரையின் நச்சுத் தோலைப் பற்றி பூர்வீக வேட்டையாடுபவர்களுக்குத் தெரியாது, அவர்கள் இத்தேரையினை உண்ணும் போது விரைவில் இறந்துவிடுவார்கள்.
	+ கரும்பு தேரை
	+ கொலராடோ நதி தேரை
	+ பொதுவான தேரை
	+ கோரோபோரி தவளை
	+ ஐரோப்பிய பச்சை தேரை
	+ ஃபோலரின் தேரை
	+ மாண்டெல்லா
	+ பனமேனிய தங்க தவளை
	+ விஷம் டார்ட் தவளை
* சாலமண்டர்கள்

மேலும் காண்க
------------

* மனோ தேரை
* விச மீன்
* விச விலங்குகளின் பட்டியல்
* நச்சு பறவைகள்
* விச மீன்
* விச பாலூட்டிகள்
* விச பாம்புகள்
* விச விலங்குகளின் பட்டியல்

மேற்கோள்கள்
-----------

1. ↑  "Venomous Amphibians (Page 1) - Reptiles (Including Dinosaurs) and Amphibians - Ask a Biologist Q&A". Askabiologist.org.uk. 2010-07-28 அன்று பார்க்கப்பட்டது.
[*தொடர்பிழந்த இணைப்பு*]
2. ↑  Robert T. Nowak; Edmund D. Brodie Jr. (1978). "Rib Penetration and Associated Antipredator Adaptations in the Salamander Pleurodeles waltl (Salamandridae)". *Copeia* **1978** (3): 424–429. doi:10.2307/1443606.

வெளி இணைப்புகள்
---------------

* விச தவளைகள் (Buzzle.com) பரணிடப்பட்டது 2016-04-14 at the வந்தவழி இயந்திரம்
**இயற்பியல் வரலாற்றுக்கான ஆபிரகாம் பாயிசு பரிசு** (*Abraham Pais Prize for History of Physics*) என்பது 2005ம் ஆண்டு முதல் இயற்பியல் துறையில் சிறந்தவர்களை, சாதனையாளர்களை ஊக்கப்படுத்தும் விதமாக அமெரிக்க இயற்பியல் அமைப்பு, அமெரிக்க இயற்பியல் நிறுவனம் ஆகியவற்றின் கூட்டு முயற்சியால் தொடர்ந்து வழங்கப்பட்டு வருகிறது. இப்பரிசானது அறிவியல் வரலாற்றாளர் மற்றும் துகள் இயற்பியலாளர் ஆபிரகாம் பாயிசு (1918-2000) என்பவரின் நினைவாக நினைவாக வழங்கப்படுகிறது. 2013ம் ஆண்டிலிருந்து பத்தாயிரம் டாலர் மதிப்புடைய பரிசு வழங்கப்படுகிறது.

பரிசு பெற்றவர்கள்
-----------------

மூலம்: அமெரிக்க இயற்பியல் அமைப்பு

* 2005 - மார்ட்டின் ஜே. கெலின்
* 2006 - ஜான் எல். எயில்பிரான்
* 2007 - மேக்ஸ் ஜாம்மர்
* 2008 - ஜெரால்டு ஹால்ட்டன்
* 2009 - இசுட்டீவன் பிரஷ்
* 2010 - ரசல் மெக்கார்மெக்
* 2011 - சில்வன் சிவேபர்
* 2012 - லில்லியன் ஹாடசன்
* 2013 - ரோஜர் ஸ்டூவர்
* 2014 - டேவிட் கேசிடி
* 2015 - ஸ்பென்சர் வியர்ட்
* 2016 - அலன் பிராங்கிளின்
* 2017 - மேரி ஜோ நை
* 2018: பீட்டர் கலிசன்
* 2019: எல்கி கிராக்
* 2020: டயட்டர் ஒஃப்மன்
* 2021: கசோக் சாங்
* 2022: பத்திரீசியா பாரா
* 2023: சூர்கென் ரென்

வெளி இணைப்புகள்
---------------

* Abraham Pais Prize for History of Physics, American Physical Society